**ΑΝΑΚΟΙΝΩΣΗ ΓΙΑ ΟΡΚΩΜΟΣΙΑ**

Το Τμήμα Αγωγής και Φροντίδας στην Πρώιμη Παιδική Ηλικία καλεί τους/ις φοιτητές/τριες στην τελετή καθομολόγησης που θα πραγματοποιηθεί εξ αποστάσεως- **την Δευτέρα 22 Φεβρουαρίου 2021 και ώρα 09:00 π.μ.**

Οι απόφοιτοι/ες που έχουν δικαίωμα συμμετοχής στη τελετή καθομολόγησης εμφανίζονται με τον Αριθμό Μητρώου τους στο συνημμένο αρχείο που επισυνάπτεται στον σύνδεσμο «ΑΠΟΦΟΙΤΟΙ ΤΑΦΠΠΗ -ΑΜ».

Όσοι/ες απόφοιτοι/ες επιθυμούν να συμμετάσχουν στην εξ αποστάσεως τελετή καθομολόγησης θα πρέπει να αποστείλουν ηλεκτρονικά και μόνο, ηλεκτρονικό μήνυμα με θέμα ΕΠΩΝΥΜΟ ΟΝΟΜΑ\_ΟΡΚΩΜΟΣΙΑ το αργότερο **μέχρι την 7/2/2021 στην ηλεκτρονική διεύθυνση του Τμήματος** [**ecec@uniwa.gr**](mailto:ecec@uniwa.gr)**,** με επισυναπτόμενη Υπεύθυνη Δήλωση, που θα έχουν εκδώσει ηλεκτρονικά (<https://www.gov.gr/ipiresies/polites-kai-kathemerinoteta/upeuthune-delose-kai-exousiodotese/ekdose-upeuthunes-deloses>)

Στην Υπεύθυνη Δήλωση θα πρέπει να αναγράφονται τα ακόλουθα:

1. Συναινώ να συμμετάσχω στην εξ αποστάσεως ορκωμοσία του Χειμερινού Εξαμήνου του Ακαδημαϊκού Έτους 2020-21 που έχει οριστεί από το Τμήμα την 22-2-2021.

2. Δεν έχω στην κατοχή μου : Ακαδημαϊκή Ταυτότητα (Πάσο), Βιβλιάριο Υγείας/Ασθενείας, Κάρτα Σίτισης που να ισχύει για το Ακαδ. Έτος 2020-2021 από το Πανεπιστήμιο Δυτικής Αττικής. (Στην περίπτωση που έχετε χάσει κάποιο από τα παρακάτω έγγραφα θα το αναφέρετε στη υπεύθυνη δήλωση σας)\*.

3. Επιθυμώ τα έγγραφα (Αναλυτική Βαθμολογία, Πιστοποιητικό Αποφοίτησης και Πρωτόκολλο Καθομολόγησης) να αποσταλούν στη διεύθυνση που αναγράφεται στην παρούσα Υπεύθυνη Δήλωση ταχυδρομικά και συστημένα.

**Προσοχή στη συμπλήρωση Τόπου κατοικίας, Διεύθυνσης, αριθμού και ταχ. κώδικα, καθώς θα ακολουθήσει αποστολή όλων των εγγράφων σας ταχυδρομικά και συστημένα στη διεύθυνση που θα δηλώσετε.**

**ΚΑΜΙΑ ΥΠΕΥΘΥΝΗ ΔΗΛΩΣΗ ΔΕΝ ΘΑ ΓΙΝΕΤΑΙ ΔΕΚΤΗ ΜΕΤΑ ΤΟ ΠΕΡΑΣ ΤΗΣ ΠΡΟΘΕΣΜΙΑΣ.**

Για ενημέρωση σας η ακαδημαϊκή ταυτότητα (πάσο) ακυρώνεται από τη Γραμματεία του Τμήματος μετά το πέρας της ορκωμοσίας και δεν θα έχει καμία ισχύ. Ο έλεγχος για οφειλή βιβλίων στη Βιβλιοθήκη του Πανεπιστημίου γίνεται από τη Γραμματεία του Τμήματος.

Θα ακολουθήσει ενημέρωση, στα ακαδημαϊκά σας email, για τη διαδικασία και τον τρόπο σύνδεσης σας λίγες ημέρες πριν την ημερομηνία της Ορκωμοσίας.

Από τη Γραμματεία του Τμήματος

\*Όσοι έχετε στην κατοχή σας κάποιο από τα παραπάνω έγγραφα, παρακαλούμε όπως τα επιστρέψετε στην Γραμματεία του Τμήματος (Αγίου Σπυρίδωνος, τ.κ. 122,43 Αιγάλεω) με απλό ταχυδρομείο.